polyglot-tagger/wikipedia-language-snippets-filtered huggingface dataset:
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
ఈ ఊరికి జిల్లా కేంద్రమైన ఖమ్మము నుంచి బస్సు సౌకర్యం ఉంది. దగ్గరలో ఉన్న నేలకొండపల్లె నుంచి పెక్కు ఆటోలు ప్రజలకు సేవలందిస్తున్నాయి.
గ్రామంలో6 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఆరుగురు ఉన్నారు. రెండు మందుల దుకాణాలు ఉన్నాయి.
నిత్యజీవితంలో భౌతికశాస్త్రం యాకొవ్ పెరెల్మాన్ రష్యను భాషలో రచించగా కొడవటిగంటి కుటుంబరావు తెలుగు లోకి అనువదించాడు. ఇది సోవియట్ యూనియన్ కాలంలో మాస్కో లోని మిర్ ప్రచురణాలయంలో ముద్రించబడింది. సాధారణ మానవునికి నిత్యజీవితంలో ఎదురయ్యే సందేహాలను చాలా సులభ శైలిలో, తేలిగ్గా అర్థంచేసుకొనగలిగేలా ఈ పుస్తక రచన చేసాడు. మొదటి సారిగా రష్యన్ భాషలో ఈ పుస్తకం 1913 లో జనిమాటెల్నోయ్ ఫిజీకీ అనే పేరుతో ముద్రితమైంది. ఆ తరువాత చాలా భాషల లోకి అనువదించబడింది. ఆ కాలపు విజ్ఞానశాస్త్ర విద్యార్థులపై ఈ పుస్తకం చాలా ప్రభావం చూపింది. పోయిన్కేర్ తర్కాన్ని సాధించిన గ్రిగరీ యాకోవ్లిచ్ పెరెలమాన్ దీనినుంచే స్ఫూర్తిని పొందాడు.
పెరెల్మాన్ 1882 సంవత్సరం పోలెండ్ లోని బైలోస్టాక్ నగరంలో జన్మించాడు. ఇతడు 1909లో అరణ్యశాస్త్రంలో డిప్లొమా పొందాడు. వినోదం కోసం భౌతికశాస్త్రం పుస్తకం బహుళ ప్రాచుర్యం పొందిన ఇతడ్ని మరిన్ని పుస్తకాలను రచించడానికి ప్రోత్సహించింది. అలాంటివే కొన్ని పుస్తకాలను గణితశాస్త్రం, జ్యామితి, ఖగోళశాస్త్రం మొదలైన విషయాలమీద రచించారు. ఇతని రచనలలో భౌతికశాస్త్రం, ఖగోళశాస్త్రం లకు సంబంధించిన పుస్తకాలను సోవియట్ యూనియన్లో వివిధ భాషలలో ప్రచురించారు. ఇవే కాకుండా పాఠ్యపుస్తకాలలోను, పత్రికలలో కోసం ఎన్నో వ్యాసాలను సమకూర్చారు. ఇతడు "నేచర్, ప్రజలు" అనే పత్రికకు సంపాదకులుగా పనిచేశారు.
ముందుమాటలో రచయిత పుస్తకం గురించి చెపుతూ “ క్లిష్టమైన సమస్యలు, మెదడుకు మేత, హాస్య సంభాషణలు, అనుకోని పోలికలతో కూడివుందని, జూల్స్ వెర్న్ హెచ్ జి వెల్స్, మార్క్ ట్వేన్, ఇతర రచయితల ను వుటంకించినట్లు ఎందుకంటే ఆనందంతో పాటు, ఈ అత్యుత్తమ రచయితల ప్రయోగాలు భౌతిక శాస్త్ర విద్యార్థులు నేర్చుకోటానికి చాలా వుపయోగకరం ” అని అన్నారు. కదులుతున్న కారు నుండి ఎగిరి దిగటం ఎలా, మృత సముద్రంలో మనం ఎందుకు మునిగిపోలేము మొదలైనవి దీని లోని ఆసక్తికర విషయాలలో కొన్ని. ఈ పుస్తకంలో కనిపించే ఆలోచనలను ఇప్పటి భౌతికశాస్త్ర ఉపాధ్యాయులు కూడా వాడుతారు.
మిర్ ప్రచురణాలయం ప్రచురించిన కూర్పు దట్టమైన గ్లేజ్ కాగితంపై ముద్రించి, గట్టి అట్ట వేసి ఉండేది. అట్టకు ఒక గ్లేజ్ కాగితపు తొడుగు కూడా ఉండేది. తదనంతర కాలంలో విశాలాంధ్ర పబ్లిషింగ్ హౌస్ కూడా, కె.బి గోపాలం అనువదించిన కూర్పును ప్రచురించింది. ఇది మామూలు కాగితంపై ముద్రించి, పల్చటి అట్టతో ఉంటుంది. విశాలాంధ్ర వారి కూర్పు ఇంటర్నెట్ ఆర్కీవ్ లో అందుబాటులో ఉంది. దీని ఇంగ్లీషు కూర్పు, ఫిజిక్స్ ఫర్ ఎంటర్‌టెయిన్‌మెంట్ , కూడా అక్కడ అందుబాటులో ఉంది.
యాకోవ్ పెరెల్మాన్ ప్రసిద్ధిచెందిన రష్యన్, సోవియట్ శాస్త్రవిజ్ఞాన రచయిత. ఇతను చాలా జనరంజకమైన పుస్తకాలను రచించాడు. వానిలో " ", " " ముఖ్యమైనవి. ఇవి రెండూ ఆంగ్లంతో సహా పలు ప్రపంచ భాషలలోకి అనువదించబడ్డాయి.
పెరెల్మాన్ 1942 సంవత్సరంలో జర్మనీ ప్రభుత్వం లెనిన్ గ్రేడ్ను చుట్టుముట్టినప్పుడు ఆకలితో అలమటిస్తూ మరణించాడు.
భగీరథుని ముత్తాత అయిన సగర రాజు ఒకసారి అశ్వమేధ యాగం చేస్తాడు. అయితే ఆ యాగం అశ్వాన్ని ఇంద్రుడు దొంగిలించి, పాతాళంలో కపిల మహర్షి తపస్సు చేస్తున్న ప్రదేశంలో దేవత జంతువును నిర్బంధిస్తాడు. సగరుని 60,000 మంది కుమారులు పాతాళంలో నిర్బందించి ఉన్న గుర్రాన్ని కనుగొంటారు, అప్పుడు వారు తమ బొంగురు శబ్దాలతో కపిలమహర్షిని కలవరపరుస్తారు. కోపోద్రిక్తుడైన కపిలమహర్షిని సగరుని 60,000 మంది కుమారులు, ఋషి అగ్ని నేత్రాలచే బూడిదగా మారతారు.వారికి ఉత్తమగతులు లభించాలంటే దివిజ గంగను పాతాళానికి తేవలసి ఉంది. అది పొందేవరకు సగరుని కుమారుల అంత్యక్రియలను నిర్వహించే బాధ్యత తరతరాలుగా సంక్రమించింది.
భగీరథుడు అయోధ్య సింహాసనాన్ని అధిరోహించిన తరువాత, తన తాతలకు ఉత్తమ గతులు ప్రాప్తించాలని, గంగా దేవిని ప్రార్థించడానికి హిమాలయాల్లో తపస్సు చేస్తాడు. భగీరథుడు దీక్షకు గంగాదేవి ప్రత్యక్షమై, స్వర్గం నుండి భూమికి దిగితే, తన దూకుడు శక్తిని నిలబెట్టుకోవడం కష్టమని, దానిని తట్టుకోవాలంటే జడలుకట్టిన జుట్టు, నీల కంఠం ఉన్న శివుడు మాత్రమే దానికి నిలబడశక్తి ఉందని, అందువలన శివుని అనుగ్రహం పొందమని గంగ భగీరథుడికి చెప్పింది.
భగీరధుడు గంగను భువికి తీసుకు వచ్చిన మహాముని. హిందూ సాహిత్యంలో ఇక్ష్వాకు రాజవంశానికి చెందిన పురాణ రాజు. హిందూ నది దేవత గంగాగా వ్యక్తీకరించబడిన పవిత్రమైన గంగానదిని స్వర్గం నుండి భూమిపైకి తపస్సు చేయడం ద్వారా తీసుకువచ్చిన పురాణానికి అతను బాగా పేరు పొందాడు. సగరుడు, అతని కొడుకు అసమంజసుడూ తపసు చేసినా ప్రయోజనం లేకపోయింది. అసమంజసుని కొడుకు అంశుమంతుడు. ఆంశుమంతుని కొడుకు దిలీపుడు. అతని కుమారుడు భగీరధుడు.
భగీరధుడు శివునికోసం తపసు చేశాడు. అనుగ్రహించిన శివుడు దిజ గంగను భువికి రాగానే తన తలపైమోపి, జటాజూటంలో బంధించాడు. భగీరధుని ప్రార్థనతో ఒక పాయను నేలపైకి వదిలాడు. భగీరధుని వెంట గంగ పరుగులు తీస్తూ సాగింది. దారిలో జహ్నముని ఆశ్ర్రమాన్ని ముంచెత్తి, "జాహ్నవి" అయ్యింది. ఆపై సాగరంలో ప్రవేశించి, పాతాళానికి చేరి, సగరుని పుత్రులకు ఉత్తమ గతులను కలుగజేసింది.
సూర్యవంశపు రాజైన సగరునకు కేశిని, సుమతి అను ఇద్దరు భార్యలు. కేశినికి అసమంజసుడను ఒక కుమారుడు, సుమతికి 60 వేల మంది కుమారులు కలిగారు.
శాక నూనెలు అనేవికొవ్వు ఆమ్లాలు, గ్లిజరిన్ లు సంయోగంచెందటం వలన ఏర్పడును. మూడు కొవ్వు ఆమ్లాలు, ఒక గ్లిజరిన్ అణువు సంయోగం చెందటం వలన ఒక అణువునూనె, మూడు అణువుల నీరు ఏర్పడును. నూనెలలో వున్న లిపేజి అనే ఎంజైం నూనెను అనుకూల ఉష్ణోగ్రత, నీరు అందుబాటులో వున్నప్పుడు హైడ్రాలిసిస్ చర్య ద్వారా నూనెను తిరిగి కొవ్వుఆమ్లాలుగా, గ్లిజరిన్‌గా విడగొట్టును. నూనెలో గ్లిజరినుతో బంధం లేకుండ వున్న ఈ కొవ్వు ఆమ్లాలను ఫ్రీ ఫ్యాటి ఆమ్లాలందురు . తేమశాతం తక్కువగా వున్న తాజా నూనెగింజల నుండి తీసిన నూనెలో ఫ్రీఫ్యాటి ఆమ్లాల శాతం 0.5-1.0% లోపు వుండును. కాని ఎక్కువ కాలం నిల్వవున్న, లేదా తడిసి పాడైన విత్తనాలలోని నూనె, సాల్వెంట్ ఎక్స్‍ట్రాక్షన్ పద్ధతిలో తీసిన నూనెలో ఈ ఫ్రీఫ్యాటి ఆమ్లాల శాతం అధికంగా 2-5% వరకు వుండును. తవుడు నుండి తీయునూనెలో 5-25% వరకు కుడా వుండును. వంటనూనెగా ఏ నూనెనైన ఉపయోగించాలంటే దానిలోని ఫ్రీ ఫ్యాటి ఆమ్లాల శాతం 0.1-0.2% శాతం మించి వుండరాదు.
కొన్ని సందర్భాలలో ఫ్రి ఫ్యాటి ఆమ్లశాతానికి బదులుగా ఆమ్ల విలువ/ఆసిడ్ వ్యాల్వుగా కూడా లెక్కించెదరు. ఆసిడ్‍వ్యాల్వు అనగా ఒక గ్రాం. నూనెలో వుండు ఫ్రీఫ్యాటి ఆమ్లాలను సపొనిఫికెసన్ చెయ్యుటకు పట్టు పొటాషియం హైడ్రాక్సైడ్ మి.గ్రాం.లలో అని భావం. ఆసిడ్ విలువ ఆధారంగా నూనెలోని ఫ్రీఫ్యాటి ఆమ్లాన్ని తొలగించుటకు అవసరమగు పొటాసియం లేదా సోడియం హైడ్రక్సైడ్ ఎంతో తెలుస్తుంది. నూనెలోని ఫ్రీ ఫ్యాటి ఆమ్లాలు సోడియంతో చర్య నొంది సోడియం లవణాలు గా ఏర్పడును. ఈ కొవ్వు ఆమ్లాల, సోడియం/పొటాసియం లవణాలనే సబ్బులు అంటారు. నూనెలోని ఆసిడ్ వ్యాల్వు నూనెలోని ఫ్రి ఫ్యాటి ఆమ్లశాతం కన్న రెండింతలు వుండును. కారణం ఆసిడ్ విలువ లెక్కించు ఇక్వెసన్ ఫార్ములా 56.1/ అనేది ఫ్రీఫ్యాటి ఆమ్లశాతం ఇక్వెసన్ ఫార్ములా 28.2/ కు ఇంచుమించు రెండింతలు వుండటం వలననే.
అంతకు మించివున్నచో తప్పనిసరిగా నూనెలోని ఫ్రీఫ్యాటి ఆమ్లాలను తొలగించిన తరువాతనే నూనెను వంటనూనెగా ఉపయోగించాలి. అందుచే ఇటు రిపైండ్ ఆయిల్ ఉత్పత్తిచేయువారు, అటు మూడి నూనెను ఉత్పత్తి చేయువారికి నూనెలోని ఫ్రీఫ్యాటి ఆమ్లశాతం చాలా ముఖ్యమైనది. నూనెలో ఫ్రీ ఫ్యాటి ఆమ్ల శాతం పెరిగేకొలది, రిపైనరిలాస్ పెరుగుతుంది.
ఈ పరీక్షా విధానాన్ని నూనెగింజల నుండి నూనెతీయు మిల్లులలో, అలాగే అయిల్ కేకు లనుండి నూనె తీయు సాల్వెంటు ప్లాంటు పరిశ్రమల్లోని ప్రయోగశాలల్లో నిర్వహిస్తారు
నూనెలోని ఫ్రీ ఫ్యాటి ఆమ్లాల శాతంని నిర్ణయించుటకై/ పరీక్షించుటకై ఈ దిగువ పెర్కొన్న పరికరాలు, రసాయన పదార్థాలు కావాలి.
చదువు మీద శ్రద్ధ తగ్గి పదవ తరగతి పాసైన తర్వాత వెంకటేశ్వరరావు కూడా మద్రాసు చేరి మొదట నిశ్చల పొటోగ్రాఫర్ దగ్గర సహాయకునిగా చేరాడు. తర్వాత ఎడిటింగ్ లో చేరి అన్నయ్య దగ్గర పనిలోని మెళుకువలు నేర్చుకున్నాడు. గోపాలరావు అప్పుడు కె.రాఘవేంద్రరావు అడవి రాముడు సినిమా కోసం పనిచేస్తుండగా తను కూడా రెండు పాటల్ని ఎడిట్ చేసి సహాయం చేశారు. ఇదే తన మొదటి సినిమాగా టైటిల్స్ లో చూపించారు.
కోటగిరి వెంకటేశ్వరరావు పూర్వీకులు జమీందారు దగ్గర దివాన్లుగా పనిచేశారు. వీరికి ముగ్గురు అన్నయ్యలు, ఇద్దరు అక్కయ్యలు. అందరికన్నా కోటగిరి గోపాలరావు పెద్దవాడు. చిన్నతనంలోనే వీరి తండ్రి మరణించడంతో అన్నగాగే ఇంటి బాధ్యతలను చూశారు. బ్రతుకు తెరువు కోసం మద్రాసు చేరి, జమిందారు స్టుడియోలో ఆదుర్తి సుబ్బారావు లాంటి వారి సినిమాలకు ఎడిటింగ్ చేస్తుండేవారు.
వీరు ఆంధ్రప్రదేశ్ ఫిలిం ఫెడరేషన్ ప్రెసిడెంట్ గా ఏకగ్రీవంగా ఎన్నికై ఆరు సంవత్సరాలుగా ఎన్నో సమస్యలను సమర్ధవంతంగా పరిష్కరించారు. ఈ సంస్థ కోసం విరాళాలు పోగుచేసి స్వంత ఆఫీసును నిర్మించారు.
తర్వాత రాఘవేంద్రరావు సినిమాలతో పాటు, బి.గోపాల్, భారతీరాజా, ఎన్టీరామారావు మొదలైన ఎందరో సినీ దర్శకుల, నిర్మాతల చిత్రాలకు పనిచేశారు.
పేకేటి రంగా సినీ పరిశ్రమలో కళా దర్శకుడు. వీరు తెలుగు చలనచిత్ర నటుడు పేకేటి శివరాం కుమారుడు. అతను సుమారు 300 సినిమాలకు పైగా ఆర్ట్ డైరక్టరుగా పనిచేసాడు. అతను తెలుగు, తమిళ చిత్రాలతో పాటు బాలీవుడ్ సినిమాలలోని గుర్తింపు పొందిన హీరోలతో కూడా పనిచేసాడు.
పేకేటి రంగారావు తండ్రి పేకేటి శివరాం తెలుగు సినిమా నటుడు. తెలుగు, తమిళ భాషల్లో కథానాయకుడు ప్రశాంత్ పేకేటి శివరాంకు స్వయాన మేనల్లుడు.
అతను నందమూరి తారక రామారావు నటించిన కులగౌరవం చిత్రానికి సహ కళా దర్శకునిగా పనిచేసాడు. చిరంజీవి, అక్కినేని నాగేశ్వరరావు నటించిన మెకానిక్ అల్లుడు సినిమాకు కూడా పనిచేసాడు.
ఇంగ్లీషు, జర్మన్, ఫ్రెంచ్, జపనీస్, స్పానిష్ భాషలలో వినియోగించగల, సాంప్రదాయిక విజ్ఞాన డిజిటల్ గ్రంథాలయంని ఏర్పరచడం.ప్రపంచ మొత్తమ్మీద ఈ తరహా గ్రంథాలయాల్లో ఇదే మొట్టమొదటిది.
శాస్త్రీయ, పారిశ్రామిక పరిశోధనా పరిషత్తు అనునది 1942 స్థాపించబడిన స్వయంప్రతిపత్త సంస్థ, 39 పరిశోధనాశాలలు, 50 క్షేత్ర స్థానాలు, విస్తరణా కేంద్రాలతో, 17000కి మించిన సిబ్బందితో కూడిన భారతదేశపు అతిపెద్ద పరిశోధన, అభివృద్ధి సంస్థ. శా.పా.ప.ప కేంద్ర శాస్త్రసాంకేతిక మంత్రిత్వ శాఖచే పోషింపబడినప్పటికీ, స్వయంప్రతిపత్తితోనే వ్యవహరిస్తుంది. దీని ప్రధాన పరిశోధనా రంగాలలో ఏరోస్పేస్ ఇంజనీరింగ్, నిర్మాణ ఇంజనీరింగ్, సముద్ర శాస్త్రాలు, పరమాణు జీవశాస్త్రం, లోహ సంగ్రహణ, రసాయనాలు, గనుల త్రవ్వకం, ఆహారం, ముడి చమురు, తోలు, వాతావరణం వంటి ముఖ్యమైనవి కూడా ఉన్నాయి. 20వ శతాబ్దపు ఆఖరి పదేళ్లలో 1376 నూతన ఆవిష్కరణలు వాటి దత్తాంశాలను అభివృద్ధి చేసింది.
నైజాం రాజ్యంలో స్థానిక పాలకులైన దొరలు నివాసాలకు, రాజరికపు అరాచకపు కార్యకలాపాలకు నెలవులైన కట్టడాలే గడీలు. అనగ చిన్న చిన్న కోటలే ఈ గడీలు. ప్రజల తిరుగుబాటు సమయంలో గడీల పాలకులైన దొర లు తమ భూములను, గడీలను వదిలి హైదరాబాద్ నగరానికి పారిపోయి నిజాం రక్షణలో ఆశ్రమం పొందారు.
ఆవిధంగా వెల్లిన దొరలు నగరంలోనే స్థిర నివాసం ఏర్పరచుకొని జీవించ సాగారు. ఇప్పుడు భూములకు, స్థిరాస్తులకు విపరీతమైన విలువ పెరగడంతో ఆ మాజీ దొరలకు, లేదా వారి వారసులకు తమ గడీలు, తమ భూములు గుర్తుకొచ్చి తమ పల్లె బాట పట్టారు. తమ గడిలను, భూములను అమ్మకానికి పెట్టారు. కాని స్థానిక ప్రజలు ఆ గడిలు భూములు తమ శ్రమ దోపిడి ఫలితాలను కనుక అవి తమ ఉమ్మడి ఆస్తి అని దొరలకు అడ్డు తగులుతున్నారు. నిజాం లొంగు బాటుతో నిజాం పాలనా భవనాలు, ఇతర రాజరికపు కట్టడాలు ఎలా ప్రభుత్వం పరమైనాయే అదే విధంగ ఈ గడీలు, దొరల భూములు తమ ఉమ్మడి ఆస్తులని ప్రజల వాదన. ఈ వాధనతో గత కాలపు గడీల చరిత్ర మరలా తెరపైకి వచ్చింది. ఆ గడీల చరిత్ర కొంతైనా తెలుసుకోవాలనుకునే తెలియని ప్రజలకొరకు ఈ వ్యాసం.
ఏ.ఆర్.రెహమాన్ కి వీరాభిమాని అయిన కార్తీక్, రెహమాన్ ని కలుసుకోవాలని, అతని దర్శకత్వంలో పాడాలని కలలు కన్నాడు. అతని కలలు నిజమయ్యే రోజు రానే వచ్చింది. కార్తీక్ ప్రాణ స్నేహితుడి అన్నయ్య, గాయకుడు శ్రీనివాస్ కలిసాడు. శ్రీనివాస్ ఏ.ఆర్.రెహమాన్ దగ్గర చాలా పాటలు పాడాడు. కార్తీక్ గురించి అతను ఒక సందర్భంలో చెప్పాడు. ఆ తరువాత దాదాపు ఒక సంవత్సరం తరువాత రెహమాన్ నుంచి పిలుపు వచ్చింది. రెహమాన్ ఓకే క్రొత్త గాత్రం కోసం ఎదురు చూస్తున్నపుడు కార్తీక్ లో టాలెంట్ గుర్తించి అతనికి “ ప్రకార్” అనే హిందీ సినిమాలో అవకాశం కల్పించాడు. దాదాపు ఒక సంవత్సరం తరువాత అతనికి సోలోగా పాడే అవకాశం వచ్చింది. “ఓన్ 2 కా 4” సినమాలో ఆలాపనా పాడే అవకాశం వచ్చింది. ఇక ఇక్కడి నుంచి వెనక్కి చూసుకోవలసిన అవసరం లేకుండా పోయింది. అలా చాలా ప్రఖ్యాత సంగీత దర్శకులైన ఏ.ఆర్.రెహమాన్, ఇళయరాజా, విద్యాసాగర్, మణిశర్మ, దేవిశ్రీప్రసాద్, హరిస్ జై రాజ్, మిక్కీ జే మేయర్. ఇలా చాలా మందితో పనిచేసాడు
కార్తీక్ గాయకుడిగా తన ప్రస్థానాన్ని బ్యాకింగ్ వోకలిస్ట్ గా మొదలుపెట్టి అతి తక్కువ కాలం లోనే తెలుగు, తమిళ చిత్రసీమలో ప్రముఖ గాయకుడిగా ఎదిగాడు. ఇప్పటికి దాదాపు 1,000 పైగా పాటలను తమిళ్, తెలుగు, మలయాళం, కన్నడ, హిందీ బాషలలో పాడారు. కార్తీక్ చిన్ననాటి నుంచే సంగీతం అంటే మక్కువ పెంచుకున్నాడు. స్కూల్ కి వెళ్ళే రోజుల్లో కర్ణాటక సంగీతం కొంత కాలం నేర్చుకున్నాడు. అతని 4 సంవత్సరాల వయస్సులో మొదలు పెట్టి నేర్చుకుని, కొంత కాలం పాటు ఆపుచేసాడు. మళ్ళి 17 సంవత్సరాలప్పుడు తిరిగి మొదలుపెట్టాడు. కాలేజిలో చదివే రోజుల్లో స్నేహితులతో కలిసి ఒక మ్యూజిక్ గ్రూప్ లా ఏర్పడి అనేకమైన పోటీలలో పాల్గొన్నాడు. ప్రతి సంవత్సరం ఇండియన్ ఇన్‌స్టిట్యూట్ ఆఫ్ టెక్నాలజీ మద్రాస్ లో జరిగే “సారంగ్”లో పాల్గొనే వాడు.
కార్తీక్ గాయకుడు గానే కాకుండా సంగీత దర్శకుడిగా కూడా అవకాశం వచ్చింది. మొదట కోకా కోలా ప్రకటనకు చేసే అవకాశం వచ్చింది. అలా చాల ప్రకటనలకు సంగీతాన్ని అందించాడు.
కార్తిక్ తన స్నేహితురాలయిన అంబికను 2006లో వివాహం చేసుకున్నారు. అంబిక నాట్యంళలో ప్రావీణ్యం కలవారు. వీరికి 4 సంవత్సరాల వయసు గల కుమార్తె ఉంది.
మహానంది 2005 లో విడుదలైన తెలుగు యాక్షన్ / డ్రామా చిత్రం. వి సముద్ర దర్శకత్వం వహించాడు. ఇందులో సుమంత్, అనుష్క శెట్టి, శ్రీహరి ప్రధాన పాత్రల్లో నటించారు. ఈ చిత్రం 2005 డిసెంబరు 3 న విడుదలైంది. ఇది బాక్సాఫీస్ వద్ద ఒక మాదిరి విజయాన్ని సాధించింది. దీనిని హిందీలోకి ఏక్ ఔర్ మహాయుద్ధ్ అని, మలయాళంలో ఉల్లాసం పేరుతోనూ డబ్ చేశారు.
స్వామి బాల్యంలో తన తల్లిదండ్రులను ప్రత్యర్థి వర్గం వారు హత్య చేయడంతో తన సోదరితో కలిసి రాయలసీమను విడిచిపోతాడు. పెద్దయ్యాక స్వామి శక్తివంతమైన డాన్ అవుతాడు, ప్రతీకారం తీర్చుకుంటాడు. ప్రత్యర్థి వర్గపు నాయకుడు భాస్కర్, చర్లపల్లి జైల్లో ఉంటాడు. అతని ప్రధాన లక్ష్యం స్వామిని చంపడం.
అనంతపురం శుష్క వాతావరణం కలిగిన ప్రదేశం. ఏడాదిలో అధికభాగం పొడిగా, వేడిమితో కూడి ఉంటుంది. ఫిబ్రవరి ద్వితీయార్థం నుండి వేసవి మొదలయి మేలో అత్యధిక ఉష్ణోగ్రత 40-42 డిగ్రీల సెంటీగ్రేడు సరాసరిగా నమోదవుతుంది. నైఋతి రుతుపవనాల వలన మార్చి లోనే తొలకరి జల్లులు పడతాయి. ఋతుపవనాలు సెప్టెంబరులో మొదలై నవంబరులో ముగుస్తుంది. వీటివలన 250 ఎం. ఎం. ల వర్షం నమోదవుతుంది. పొడిగా ఉండే తేలికపాటి శీతాకాలం నవంబరు ద్వితీయార్థంలో మొదలయి ఫిబ్రవరి ప్రథమార్థం వరకూ కొనసాగుతుంది. ఈ వాతావరణంలో ఉష్టోగ్రత యొక్క సరాసరి 30 నుండి 32 డిగ్రీల సెంటీగ్రేడు గా నమోదవుతుంది. సాలీన వర్షపాతం 22 అంగుళాలు .
అనంతపురం నగరపాలక సంస్థ అనంతపురం జిల్లా లోని ఏకైక నగరపాలక సంస్థ.రాయలసీమ ప్రాంతంలో ఒక కుగ్రామంగా పురుడు పోసుకున్న 'అనంతపురం' అంచెలంచెలుగా ఎదుగుతూ నగర పాలక సంస్థగా రూపాంతరం చెందింది. బ్రిటీష్ ప్రభుత్వ హయాంలో 'స్థానిక' పాలన హోదాను దక్కించుకుని అంచెలంచెలుగా అభివృద్ధి చెందుతూ వచ్చింది. అనాటి నుంచి 145 ఏళ్లు 'స్థానిక' పాలన సాగింది. 2014 దాకా 38 మంది ఛైర్మన్లు, ప్రత్యేక అధికారులు పాలించారు. వీరిలో 15 మంది ఛైర్మన్లు, 23 మంది ప్రత్యేక అధికారులు ఉన్నారు. 1869లో బ్రిటీష్ ప్రభుత్వం అనంతపురానికి మున్సిపాల్టీ హోదా కల్పించింది. దేశానికి స్వాతంత్య్రం వచ్చిన తర్వాత 1952లో ఛైర్మన్ల వ్యవస్థ ఆరంభమైంది. 'ఎన్నిక' విధానం అమల్లోకి వచ్చింది.
అనంతపురం, ఆంధ్రప్రదేశ్ అనంతపురం జిల్లా నగరం, జిల్లా కేంద్రం. అనంతపురం మండలానికి , రెవెన్యూ విభాగానికి కేంద్రం. 1799 లో దత్తమండలాలకు కేంద్రంగా వుండేది. రెండవ ప్రపంచ యుద్ధకాలంలో బ్రిటీషు వారికి వ్యూహాత్మక స్థావరంగా వుండేది. నగరంలో పలు విశ్వవిద్యాలయాలున్నాయి. ఇక్కడి రథం ఆకారంలో గల ఇస్కాన్ దేవాలయం ప్రముఖ పర్యాటక ఆకర్షణ.
ఇది 1799లో దత్త మండలానికి కేంద్రంగా ఉండేది. అనంతపురానికి సర్ థామస్ మన్రో మొదటి కలెక్టరు. రెండవ ప్రపంచ యుద్ధంలో బ్రిటీషు భారత సైన్యానికి అనంతపురం వ్యూహాత్మక ప్రాముఖ్యత కలిగి ఉంది.ఇప్పటి జె ఎన్ టి యు ప్రాంగణం అప్పట్లో ఆయుధ బంకరుగా వాడేవారు.వాటి అవశేషాలను ఈ ప్రాంగణంలో ఇప్పటికీ చూడవచ్చును.
బెంగళూరు-హైదరాబాదులను కలిపే జాతీయ రహదారి 44, క్రిష్ణగిరి-జోలదరాసి కలిపే జాతీయ రహదారి 42 అనంతపురం మీదుగానే వెళ్తుంది. అనంతపురం రైల్వే స్టేషన్ దక్షిణ మధ్య రైల్వే జోన్ గుంతకల్ డివిజన్ లో వుంది. సమీప విమానాశ్రయం 190 కిలో మీటర్ల దూరంలో బెంగళూరులో గల కెంపెగౌడ అంతర్జాతీయ విమానాశ్రయం
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి కొడ్గల్లో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల ఆర్మూర్లోను, ఇంజనీరింగ్ కళాశాల మునిపల్లిలోనూ ఉన్నాయి. సమీప వైద్య కళాశాల హైదరాబాదులోను, పాలీటెక్నిక్‌ నిజామాబాద్లోను, మేనేజిమెంటు కళాశాల ఆర్మూర్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం నిజామాబాద్లోను, దివ్యాంగుల ప్రత్యేక పాఠశాల ఆర్మూర్ లోనూ ఉన్నాయి.
కేశ్పల్లి లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు గ్రామం నుండి 5 కి.మీ. లోపు దూరంలో ఉంది. సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఇది మండల కేంద్రమైన జక్రాన్‌పల్లి నుండి 12 కి. మీ. దూరం లోను, సమీప పట్టణమైన ఆర్మూర్ నుండి 20 కి. మీ. దూరంలోనూ ఉంది.2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నిజామాబాదు జిల్లా లోని ఇదే మండలంలో ఉండేది. ఇది ఒక ప్రముఖ చారిత్రక గ్రామం. కాకతీయుల పాలనలో కట్టించిన పురాతనమైన కేశవనాథ దేవాలయం ఉంది.
జిల్లా రహదారి గ్రామం గుండా పోతోంది. జాతీయ రహదారి గ్రామం నుండి 5 కి.మీ. లోపు దూరంలో ఉంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
కాబూల్ ప్రాంతంలో కనుగొనబడిన ఒక శాసనం ప్రసిద్ధ హిందూ రాజవంశం గురించి చెబుతుంది. ఈ లిపిని కనుగొన్న తర్వాత 'ఓహింద్' మరియు 'గిల్గిట్' రాజవంశాల చరిత్ర కూడా తెలిసింది. క్రీ.శ. తొమ్మిదవ శతాబ్ది తరువాత కాలంలో, కాశ్మీర్ భాష, సాహిత్యం మరియు వివిధ విభాగాలలో అగ్రగామిగా ఉంది మరియు ఈ లిపిలో అనేక రచనలు వ్రాయబడ్డాయి. శారద లిపిని గ్రంథ రచనలు మాత్రమే కాకుండా రాజ శాసనాలు మరియు రాజముద్రలు ఉపయోగించారు. ఇటువంటి మర్మమైన కారణాలు పరిశోధకులను ఈ లిపిని నిశితంగా అధ్యయనం చేయిస్తాయి. పురాతన బ్రాహ్మీ మరియు ఖరోష్టి లిపిల మాదిరిగానే, దీని లిపి ప్రారంభ మధ్య యుగాల నాటిది. పురాతన కాలం నుండి మధ్యయుగ సామాజిక మార్పుల సమయంలో లిపి యాదృచ్ఛికంగా ఉంది. ఈ లిపి ఆ సమయంలో హిమాలయ ప్రాంతంలో సాహిత్యం మరియు సంస్కృతి యొక్క వాహనం. దురదృష్టవశాత్తు, ఈ ముఖ్యమైన లిపి క్రీ.శ. పదిహేనవ శతాబ్దం చివరలో కనుమరుగైంది.
10వ శతాబ్దం నుండి, పంజాబ్, హిల్ స్టేట్స్ మరియు కాశ్మీర్‌లో ఉపయోగించిన శారద లిపికి మధ్య ప్రాంతీయ భేదాలు కనిపించడం ప్రారంభించాయి. శారద సరైనది చివరికి కాశ్మీర్‌లో చాలా పరిమిత ఆచార వినియోగానికి పరిమితం చేయబడింది, ఎందుకంటే ఇది కాశ్మీరీ భాష రాయడానికి అనుచితంగా పెరిగింది. చివరిగా తెలిసిన శాసనం 1204 నాటిది, 13వ శతాబ్దం ప్రారంభంలో శారదా లిపి అభివృద్ధిలో ఒక మైలురాయిని సూచిస్తుంది. పంజాబ్‌లోని ప్రాంతీయ రకాలు ఈ దశ నుండి 14వ శతాబ్దం వరకు అభివృద్ధి చెందుతూనే ఉన్నాయి; ఈ కాలంలో ఇది గురుముఖి మరియు ఇతర లాండా లిపిలను పోలి ఉండే రూపాల్లో కనిపించడం ప్రారంభమవుతుంది. 15వ శతాబ్దం నాటికి, శారద చాలా గణనీయంగా అభివృద్ధి చెందింది, ఎపిగ్రాఫిస్ట్‌లు ఈ సమయంలో స్క్రిప్ట్‌ను దేవశేష అనే ప్రత్యేక పేరుతో సూచించారు.
శారద లిపిని ఉపయోగించడం భారత ఉపఖండంలోని వాయువ్య ప్రాంతానికి పరిమితం చేయబడింది. శారద లిపి యొక్క మూలం క్రీ.శ. మూడవ శతాబ్దం నాటిది. క్రీస్తుశకం తొమ్మిదవ నుండి పదిహేనవ శతాబ్దాల వరకు ఈ లిపికి స్వర్ణయుగం.చైనీస్ టూరిస్ట్ అల్ బరూని తన భారతదేశ పర్యటనల పుస్తకంలో ఈ లిపి పేరును సిద్ధమాత్రికగా పేర్కొన్నాడు. దీనికి కారణం శారద వర్ణమాల ఎల్లప్పుడూ "ఓం స్వస్తి సిద్ధం" వ్రాసిన తర్వాత ప్రారంభమవుతుంది. కాశ్మీర్ ప్రాంతాన్ని అధిష్టించే దేవత 'శారద' కాబట్టి ఆ ప్రాంతానికి 'శారదాదేశ్' లేదా 'శారదామండలం' అని పేరు వచ్చింది. నిజానికి శారద దేశంలో ఉపయోగించే లిపికి 'శారద' అనే పేరు వచ్చిందని పండితులు భావిస్తున్నారు. పదిహేనవ శతాబ్దం తరువాత, శారద లిపిని ఉపయోగించడం చాలా తక్కువగా మారింది. ఈ లిపి నగరి, గురుముఖి మరియు తకరి లిపిలకు మూలం.
శారదా లిపి బ్రాహ్మీ లిపి కుటుంబానికి చెందినది. సా.శ. 8వ శతాబ్దంలో అభివృద్ధి చెందినట్టుగా భావిస్తున్న ఈ లిపి సంస్కృత, కాశ్మీరీ భాషలు వ్రాయడానికి ఉపయోగించేవారు. ఒకప్పుడు కాశ్మీరు, ఆఫ్ఘనిస్తాన్ ప్రాంతాల్లోఎంతో ప్రాచుర్యంలో ఉండే ఈ లిపి, తర్వాతి కాలంలో కాశ్మీరుకి మాత్రమే పరిమితమైపోయింది. ప్రస్తుతం, ఈ లిపిని కాశ్మీరీ పండితులు మాత్రమే ప్రత్యేక సందర్భాల్లోనూ, జాతక చక్రాల్లోనూ, జ్యోతిషంలోనూ వాడుతున్నారు. కాశ్మీరు ప్రాంతంలో వెలసి ఉన్న సరస్వతీ దేవికి మరో పేరు శారద. ఆ పేరుమీదనే ఈ లిపి పిలువబడేది. ఇటీవలి కాలంలో కొందరు విద్యావంతుల సహకారముతో శారదా లిపి పునరుద్ధరణకు అంతర్జాలము మాధ్యమముగా ప్రయత్నములు జరుగుచున్నవి.
బక్షాలీ వ్రాతప్రతి శారద లిపి యొక్క ప్రారంభ దశను ఉపయోగిస్తుంది. ఆఫ్ఘనిస్తాన్‌తో పాటు భారతదేశంలోని హిమాచల్ ప్రాంతంలో శారద లిపిని ఉపయోగించారు. ఆఫ్ఘనిస్తాన్‌లో, కాబూల్ లో లభించిన 6వ లేదా 8వ శతాబ్దానికి చెందిన ఒక వినాయుకుడి విగ్రహము మీద శారదలిపితో వ్రాసిన అక్షరములు కలిగి ఉన్నవి. . ఇది శాసనం, టర్క్ షాహిస్, ఒడ్డియానా ప్రాంతపు రాజుల గురించి ప్రస్తావిస్తుంది. లోని మిర్కులా దేవి అనే చారిత్రాత్మక ఆలయంలో, మహిషమర్దిని దేవత 1569 నాటి శారద శాసనాన్ని కలిగి ఉంది.
బ్రాహ్మీ లిపి ప్రాచీన భారతదేశపు జాతీయ లిపి. సమయం గడిచేకొద్దీ ఈ స్క్రిప్ట్ అనేక మార్పుల పొరల గుండా వెళ్ళింది. శారద లిపి కూడా వక్రీకరణకు గురై విడివిడిగా లిపులు పుట్టాయి. శారద లిపి యొక్క ప్రాతినిధ్య లిపిలు నగరి లిపి, బెంగాలీ లిపి, ఒరియా లిపి మరియు మరాఠీ లిపి . వాస్తవానికి, ఈ స్క్రిప్ట్‌లు ఉత్తర బ్రాహ్మీ నుండి అభివృద్ధి చేయబడ్డాయి.
శరత్ చంద్ర చట్టోపాధ్యాయ్ లేదా శరత్‌చంద్ర చట్టోపాధ్యాయ్ ఇరవయ్యవ శతాబ్దపు ప్రముఖ బెంగాలీ నవలా రచయితా, కథా రచయితా. ఆయన నవలలు తెలుగునాట కూడా ప్రభంజనంలా ప్రాచుర్యం పొందాయి. సమాజాన్ని, వ్యక్తినీ లోతుగా అధ్యయనం చేసి సృష్టించిన ఆయన పాత్రలు, నవలలు చిరస్థాయిగా నిలిచిపోయాయి. తెలుగునాట నవలగా, చలన చిత్రంగా సంచలనం సృష్టించిన దేవదాసు ఆయన నవలే. చక్రపాణి మొదలైన అనువాదకులు ఆయనను తెలుగు వారికి మరింత దగ్గర చేసారు. చివరకు కొందరు పాఠకులు శరత్ బాబు తెలుగువాడేనని భావించేవారంటే, తెలుగులో ఆయన ప్రాచుర్యం ఎంతటిదో తెలుసుకోవచ్చు.
శరత్ దాదాపు ఇరవై సంవత్సరాల పాటు భాగల్‌పుర్‌లో నివసించాడు. శరత్ రచనల్లో చాలా వరకు భాగల్‌పుర్‌లో రాసినవి లేదా భగల్పూర్ అనుభవాల ఆధారంగా రాసినవి.
తల్లిదండ్రుల మరణం తర్వాత 1903లో బర్మా వెళ్ళి, అక్కడ ప్రభుత్వాఫీసులో గుమాస్తాగా చేరాడు. కానీ అక్కడ ఎక్కువ కాలం ఉండక, తిరిగి వచ్చేశాడు. తిరిగి వచ్చే ముందు ఒక కథల పోటీకి తన కథను పంపాడు. ఆ కథకు మొదటి బహుమతి వచ్చింది.
శరత్ హూగ్లీ జిల్లా దేవానందపూర్ లో ఒక నిరుపేద కుటుంబంలో జన్మించాడు. "ప్యారై పండిట్" పాఠశాలలో చదువు ప్రారంభించి, తర్వాత హూగ్లీ బ్రాంచ్ హై స్కూల్ లో చేరాడు. పేదరికం వల్ల తర్వాత చదువు మానేశాడు.
పీడిత ప్రజల కోసం ధైర్యంగా ఎన్నో రచనలు చేసినప్పటికీ వ్యక్తిగతంగా చాల సిగ్గరి. ఒక సందర్భంలో ఆయన తన పాఠకులను కలవటానికి వేదిక పైకి పిలిచిన తర్వాత కూడా రాకుండా వెళ్ళిపోయాడు.
శరత్ జీవిత చరిత్రను హిందీలో ప్రముఖ రచయిత విష్ణు ప్రభాకర్ రాశాడు. శరత్ కు సంబంధించిన విషయ సేకరణ కోసం ప్రభాకర్ పద్నాలుగు సంవత్సరాల పాటు అనేక ప్రదేశాలు తిరిగాడు.
ఈ పద్ధతిలో పరీక్షించవలసిన నూనెను ఒక బీకరులో తీసుకొని, హట్‍ప్లెట్ మిద వేడిచేస్తూ, గాజుకడ్డితో కలియతిప్పుచు, నూనెలోని తేమను తొలగించెదరు.ఈ పద్ధతిలో నూనెలోని తేమశాతాన్ని కొద్ది నిమిషాలలోనే నిర్ణయించవచ్చును.ఎయిర్ ఒవన్ పద్ధతిలో 3-4 గంటల సమయం పట్టును.అయితే ఈ విధానంలో తుది పరీక్ష విలువలో ఖచ్చితత్త్వం కొద్దిగా తక్కువ.త్వరగా నూనెలోని తేమ శాతం అందాజుగా తెలుసుకొనుటకు పనిచేయును.
తేమను నిర్ణయించు విధానాన్ని నూనె గింజలలోని తేమశాతంను నిర్ణయించు పద్ధతిలోనే చెస్తారు.ఇక్కడ నూనె గింజ లకు బదులు నూనెను పెట్రిడిష్‍లో తీసుకొవాలి.అయితే పెట్రి డిష్ లో నూనెను వేయుటకు ముందు నూనెను బాగా కలిపి ఆ తరువాత పెట్రి డిష్ లో పోసి, తూచాలి. మిగతా ప్రయోగ విధానం, ఇక్వెసన్ ఫార్ములా రెండింటికి సమానం.
తేజ తీసిన చిత్రం సినిమా ద్వారా పరిచయమయిన ఉదయ్ కిరణ్, ఒక కొత్త పోకడను హీరోల్లోకి తెచ్చాడు. ఈ సినిమా పెద్ద హిట్ అయింది.
ఆ పై వచ్చిన నువ్వు నేను ఇంకా మనసంతా నువ్వే కూడా వరుసగా హిట్ అయ్యాయి. నువ్వు నేను సినిమాలోని యువకుని పాత్రపోషణకు గానూ 2001 ఫిలింఫేర్ అవార్డ్ ఇతడ్ని వరించింది.
తరువాత వచ్చిన కలుసుకోవాలని సినిమాలో తన నృత్య ప్రతిభను ఉదయకిరణ్ చూపాడు. శ్రీరాం సినిమా ద్వారా ఒక పరిపక్వ నటనను మనకు చూపిస్తాడు. చిత్రం, నువ్వునేను, జై శ్రీరామ్, మనసంతా నువ్వే లాంటి విజయవంతమైన చిత్రాల్లో ఉదయ్ కిరణ్ నటించారు. తర్వాత వచ్చిన కొన్ని ఫ్లాపుల తర్వాత 2005లో తమిళంలో బాలచందర్ దర్శకత్వంలో వచ్చిన పాయ్ చిత్రం ద్వారా తమిళ సినిమా రంగంలో ప్రవేశించారు. తరువాత మరో రెండు సినిమాలు, వంబు సందై, పెన్ సింగం అనే సినిమాలు తీసాడు. ఆయన నటించాల్సిన కొన్ని సినిమాలు అనివార్య కారణాల వాళ్ళ నిలిచిపోయాయి.
సినీ నటుడు ఉదయ్ కిరణ్ ఆత్మహత్యకు సంబంధించిన మిస్టరీ వీడింది. ఉదయ్ కిరణ్ ఆత్మహత్యకు సంబంధించిన ఫోరెన్సిక్ రిపోర్టు పోలీసులకు అందింది. ఆత్మహత్యకు ముందు ఉదయ్ కిరణ్ మద్యం సేవించారని ఫోరెన్సిక్ రిపోర్టులో వెల్లడైంది. మానసిక క్షోభకు గురైన ఉదయ్ కిరణ్ ఆత్మహత్యకు ముందు మద్యం సేవించారని నివేదికలో వెల్లడైంది. ఉదయ్ కిరణ్ ఆత్మహత్యను పోలీసులు అనుమానస్పద మృతిగా కేసు నమోదు చేశారు. ఉదయ్ కిరణ్ ఆత్మహత్యకు సంబంధించిన కేసులో ఫోరెన్సిక్ రిపోర్టు అందకపోవడంతో చార్జిషీట్ నమోదు చేయలేదని పోలీసులు తెలిపారు. ఫోరెన్సిక్ రిపోర్టు ఆధారంగా ఉదయ్ కిరణ్ ది ఆత్మహత్యే అని పోలీసులు నిర్ధారించారు. ఊపిరి ఆడకపోవడం వల్లే మరణించారని నివేదికలో వెల్లడైనట్టు పోలీసులు తెలిపారు.